V sezoni 1961 so nova pravila zahtevala zmanjšanje prostornine motorjev s 2.5 na 1.5 litra. Phil Hill je z novim 156 F1 osvojil dirkaški naslov, Ferrari pa je s petimi zmagami na osmih dirkah osvojil tudi konstruktorskega. Toda ta sezona je bila za Ferrari tudi tragična, saj se je Wolfgang von Trips v drugem krogu Velike nagrade Italije smrtno ponesrečil po trčenju z Jimom Clarkom, pri tem pa je umrlo še štirinajst gledalcev ob progi.